open-index/open-wikipedia-markdown huggingface dataset:
Χαράλαμπος Παπαδιάς

Ο **Χαράλαμπος Παπαδιάς** (γενν. 24 Ιανουαρίου 1975) είναι πρώην Έλληνας δρομέας των 100 μέτρων. 

## Σταδιοδρομία
Κέρδισε το χρυσό μετάλλιο στα 60 μέτρα στο Παγκόσμιο Πρωτάθλημα Κλειστού Στίβου του 1997, με χρόνο 6,50 δευτερόλεπτα (εθνικό ρεκόρ). Επίσης, τερμάτισε τέταρτος στο Ευρωπαϊκό Πρωτάθλημα Κλειστού Στίβου του 1996, κέρδισε το χάλκινο μετάλλιο στο Ευρωπαϊκό Πρωτάθλημα Στίβου του 1998 και τερμάτισε έκτος στο Παγκόσμιο Κύπελλο της IAAF του 1998. Αγωνίστηκε επίσης στο Παγκόσμιο Πρωτάθλημα Στίβου του 1997, χωρίς να φτάσει στον τελικό. 

Ο καλύτερος του προσωπικός χρόνος ήταν 10,15 δευτερόλεπτα, που επιτεύχθηκε στο Παγκόσμιο Κύπελλο της IAAF του 1998 στο Γιοχάνεσμπουργκ. Αυτός τον κατατάσσει τέταρτο σε εθνικό επίπεδο μεταξύ των δρομέων 100 μέτρων, πίσω από τον Άγγελο Παυλακάκη, τον Αριστοτέλη Γκαβέλα και τον Χριστόφορο Χοΐδη. 

## Διακρίσεις

## Παραπομπές


## Εξωτερικοί σύνδεσμοι
*    
* Προφίλ στο Sporting Heroes 

Κατηγορία:Έλληνες αθλητές δρόμων ταχύτητας
Κατηγορία:Έλληνες αθλητές του στίβου στους Θερινούς Ολυμπιακούς Αγώνες
Κατηγορία:Αθλητές του στίβου στους Θερινούς Ολυμπιακούς Αγώνες 1996
Κατηγορία:Κάτοχοι μεταλλίων του Πανελλήνιου Πρωταθλήματος Στίβου
Κατηγορία:Κάτοχοι μεταλλίων του Ευρωπαϊκού Πρωταθλήματος Στίβου
Μαρία Κατσανδρή

Η **Μαρία Κατσανδρή** ( γενν. 1956) είναι Ελληνίδα ηθοποιός.

## Βιογραφία
Γεννήθηκε στο Σικάγο των ΗΠΑ το 1956 ενώ μεγάλωσε στην Αθήνα. Συμμετείχε στα γεγονότα του Πολυτεχνείου. Σπούδασε στη Δραματική Σχολή του θεάτρου τέχνης Κάρολος Κουν ενώ τελειώνοντας δούλεψε για λίγο στο θέατρο και μετά εγκαταστάθηκε στο Παρίσι για σπουδές.

Στην τηλεόραση έκανε την πρώτη της εμφάνιση στη σειρά *Τα πέτρινα λιοντάρια* το 1994. Ο ρόλος που την έκανε γνωστή στο ευρύ κοινό ήταν αυτός της Αλίκης στην αισθηματική σειρά *[[Καρέ της Ντάμας]]* στο Mega Channel. Εκεί από τo 1997 μέχρι το 1999 πρωταγωνίστησε μαζί με την Τζόυς Ευείδη, τη Χρύσα Σπηλιώτη και τη Μαίρη Σταυρακέλη, υποδυόμενες τέσσερις παιδικές φίλες που μοιράζονται στιγμές τη ζωής τους μαζί. Ακολούθησαν συμμετοχές στις σειρές *[[Εγκλήματα (τηλεοπτική σειρά)|Εγκλήματα]]*, *[[10 Λεπτά Κήρυγμα]]*, *[[Επτά Θανάσιμες Πεθερές]]* ενώ την περίοδο 2005-2007 εμφανίστηκε στη δραματική σειρά *[[Δυο μέρες μόνο]]*.

Στον κινηματογράφο έκανε την πρώτη της εμφάνιση στη ταινία *Αθήνα* το 1990.

## Παραπομπές


Κατηγορία:Ελληνίδες ηθοποιοί κινηματογράφου
Κατηγορία:Ελληνίδες ηθοποιοί τηλεόρασης
Κατηγορία:Ελληνίδες ηθοποιοί θεάτρου
Κατηγορία:Απόφοιτοι της Δραματικής Σχολής Θεάτρου Τέχνης Καρόλου Κουν
Θεοδωρίτσι Σερρών

Το **Θεοδωρίτσι** είναι εγκαταλελειμμένος οικισμός που βρίσκεται στον σημερινό Δήμο Σιντικής της Κεντρικής Μακεδονίας, κοντά στα Άνω Πορόια και ο οποίος καταργήθηκε το 1951.

## Παραπομπές


Κατηγορία:Εγκαταλελειμμένα χωριά της περιφερειακής ενότητας Σερρών
Κατηγορία:Δήμος Σιντικής
Αράντα ντε Ντουέρο

Το **Αράντα ντε Ντουέρο** () είναι πόλη και δήμος στην Ισπανία, στην επαρχία του Μπούργκος. Βρίσκεται στην αυτόνομη κοινότητα Καστίλλης και Λεόν.    Υπάγεται στην κομάρκα της Ριμπέρα ντελ Ντουέρο. Έχει έκταση 127 τ.χλμ. και πληθυσμό 33.154 κατοίκων το 2010. Είναι παραποτάμια πόλη, χτισμένη στις δύο όχθες του Δούρου.

## Παραπομπές


Κατηγορία:Πόλεις της Ισπανίας
Κατηγορία:Καστίλη και Λεόν
Λαγόνι Σερρών

Το **Λαγόνι** ή **Λαγώνι**, έως το 1927 γνωστό ως **Τσιφλίκ Μαχαλέ**, είναι εγκαταλελειμμένος οικισμός που βρίσκεται στον σημερινό Δήμο Σιντικής της Κεντρικής Μακεδονίας και καταργήθηκε το 1951. Το χωριό βρισκόταν δύο χιλιόμετρα ανατολικά της πόλης Σιδηρόκαστρο.

## Παραπομπές


Κατηγορία:Εγκαταλελειμμένα χωριά της περιφερειακής ενότητας Σερρών
Νίκος Γιαννακόπουλος

Ο **Νίκος Γιαννακόπουλος** (γενν. 19 Φεβρουαρίου 1993) είναι Έλληνας επαγγελματίας ποδοσφαιριστής, ο οποίος αγωνίζεται ως τερματοφύλακας για τον Πανιωνιο 

## Σταδιοδρομία σε συλλόγους

### Νεανική σταδιοδρομία
Ο Γιαννακόπουλος ξεκίνησε τη σταδιοδρομία του στην ομάδα νέων του Αστέρα Τρίπολης, προτού ενταχθεί στην ομάδα νέων της αγγλικής Μπλάκμπερν Ρόβερς το 2009. Ο Αστέρας έλαβε 52.000 λίρες για τη συμφωνία, ενώ θα κέρδιζε το 30% σε πιθανή μελλοντική πώληση του 16χρονου. Μετά από περίοδο ενός έτους, εντάχθηκε στην ομάδα νέων της ιταλικής Ουντινέζε.

### Επαγγελματική σταδιοδρομία
Σύντομα όμως αποδεσμεύτηκε και επέστρεψε στην Ελλάδα για τον Πανιώνιο. Στις 27 Αυγούστου 2012, έκανε το ντεμπούτο στο πρωτάθλημα εναντίον του Άρη. Ήταν ο βασικός τερματοφύλακας της ομάδας από την αρχή του 2013. Υπήρξε μία σύντομη περίοδος όπου ο Κώστας Περιστερίδης κέρδισε τη βασική θέση, αφού ο Γιαννακόπουλος είχε 3 συνεχόμενες ήττες. Ανέκτησε τη θέση του αργότερα κατά τη σεζόν 2013-14 και ήταν η πρώτη επιλογή από τότε. Αναμφισβήτητα η καλύτερη του εμφάνιση έγινε στα πρώτα στάδια της σταδιοδρομίας του, όταν κράτησε κενή εστία εναντίον του Παναθηναϊκού. Επανέλαβε αυτό το κατόρθωμα την επόμενη σεζόν, καθώς ο Πανιώνιος νίκησε τον Παναθηναϊκό με 3-0, με τον Γιαννακόπουλο ως βασικό τερματοφύλακα. 

Στις 29 Ιουλίου 2015, ο Γιαννακόπουλος υπέγραψε τετραετές συμβόλαιο με τον Παναθηναϊκό για 180.000 ευρώ, προσθέτοντας στην ομάδα τους ένα ακόμα ελληνικό ταλέντο υψηλού επιπέδου. Στις 17 Απριλίου 2016, στον τελευταίο αγώνα της σεζόν 2015-16, έκανε το ντεμπούτο του με την ομάδα στην εντός έδρας νίκη με 6-1 εναντίον του Πανθρακικού. Καθώς δεν ήταν στις πρώτες επιλογές του προπονητή του Παναθηναϊκού Αντρέα Στραματσόνι, υπέγραψε μονοετές συμβόλαιο δανεισμού με τον Άρη Λεμεσού. 

Στις 26 Ιουνίου 2017, ο Γιαννακόπουλος υπέγραψε διετές συμβόλαιο με την Κέρκυρα. 

Στις 4 Ιουλίου 2018, μετά τον υποβιβασμό της Κέρκυρας στη Φούτμπολιγκ, υπέγραψε διετές συμβόλαιο με τον Παναιτωλικό.

## Διεθνής σταδιοδρομία
Ο Γιαννακόπουλος υπήρξε διεθνής με τις Εθνικές Ελλάδας U17 και U19. 

## Παραπομπές


## Εξωτερικοί σύνδεσμοι

*   
* Προφίλ στο transfermarkt.com 

Κατηγορία:Έλληνες ποδοσφαιριστές
Κατηγορία:Τερματοφύλακες ποδοσφαιριστές
Κατηγορία:Ποδοσφαιριστές Εθνικής Ελλάδας Κ17
Κατηγορία:Ποδοσφαιριστές Εθνικής Ελλάδας Κ19
Κατηγορία:Ποδοσφαιριστές Πανιωνίου
Κατηγορία:Ποδοσφαιριστές Σούπερ Λιγκ Ελλάδας
Κατηγορία:Ποδοσφαιριστές Παναθηναϊκού
Κατηγορία:Ποδοσφαιριστές Άρη Λεμεσού
Κατηγορία:Ποδοσφαιριστές Α΄ κατηγορίας Κύπρου
Κατηγορία:Ξένοι ποδοσφαιριστές στην Κύπρο
Κατηγορία:Έλληνες ποδοσφαιριστές στο εξωτερικό
Κατηγορία:Ποδοσφαιριστές Α.Ο. Κέρκυρας
Κατηγορία:Ποδοσφαιριστές Παναιτωλικού
Πούρνος Εύβοιας

{
  "type": "FeatureCollection",
  "features": [
    {
      "type": "Feature",
      "properties": {},
      "geometry": {
        "type": "Point",
        "coordinates": [
          23.780833,
          38.513611
        ]
      }
    }
  ]
}

Ο **Πούρνος** είναι χωριό του Δήμου Διρφύων - Μεσσαπίων της Περιφερειακής Ενότητας Εύβοιας. Σύμφωνα με την απογραφή του 2011 έχει 302 κατοίκους. Είναι κτισμένος σε υψόμετρο 120 μέτρα. Απέχει περίπου  25 χιλιόμετρα από τη Χαλκίδα. Βρίσκεται σε κοντά σε πλαγιά βουνού, στο σημείο όπου ενώνονται τρία ρέματα.

## Ιστορικά στοιχεία
Στο παρελθόν το χωριό λεγόταν Πρίνος, πιθανόν από την παρουσία του ομώνυμου δέντρου. Ο οικισμός άκμασε τα φραγκικά χρόνια όταν αποτελούσε φέουδο γνωστό ως *Villa Prino*, το οποίο υπαγόταν στο λατινικό πατριαρχείο.
Το χωριό αναφέρεται σε οθωμανικό φορολογικό κατάστιχο του 1474 με την ονομασία Prinoz. Σύμφωνα με το κατάστιχο, είχε 22 σπίτια.

Το 1835 ο Πούρνος προσαρτήθηκε στον δήμο Ληλαντίων. Με την κατάργηση των δήμων το 1912 προσαρτήθηκε αρχικά στην κοινότητα Θεολόγου αλλά το 1947 ορίστηκε έδρα ομώνυμης κοινότητας. Με το σχέδιο Καποδίστριας προσαρτήθηκε στον δήμο Διρφύων και με το πρόγραμμα Καλλικράτης στον δήμο Διρφύων - Μεσσαπίων.

Το χωριό ήταν τσιφλίκι του Τούρκου Αγά και έτσι τα κτήματά του έπρεπε να αγοραστούν. Τελικά αγοράστηκαν από τον δικηγόρο Βαρατάσο για 15.000 γρόσια, ο οποίος για την καλλιέργειά του έφερε οικογένειες από την Στενή. Η διανομή των κτημάτων στους ακτήμονες της περιοχής έγινε αρχικά το 1926 και το 1931 και τα υπόλοιπα κτήματα μοιράστηκαν το 1963.

### Απογραφές πληθυσμού
Η πορεία του πληθυσμού σύμφωνα με τις απογραφές:

## Παραπομπές


Κατηγορία:Χωριά της περιφερειακής ενότητας Ευβοίας
Κατηγορία:Δήμος Διρφύων - Μεσσαπίων
Γιούρι Κέκι

Ο **Γιούρι Ντιμίτρι Κέκι** (γεννηθείς στις 11 Οκτωβρίου 1969) είναι Ιταλός παλαίμαχος γυμναστής.

## Βιογραφία
Το όνομα του Κέκι προέρχεται από αυτό του σοβιετικού κοσμοναύτη Γιούρι Γκαγκάριν. Κέρδισε χρυσό μετάλλιο στους κρίκους στους Ολυμπιακούς Αγώνες της Ατλάντα το 1996 και ήταν τρίτος στους Ολυμπιακούς Αγώνες 2004 στην Αθήνα. Το αργυρό μετάλλιο του Κέκι ήταν το αποτέλεσμα της επιχειρούμενης επιστροφής στο άθλημα στην ηλικία των 35 ετών, αρκετά παραπάνω από την μέση ηλικία ενός γυμναστή.

Ο Κέκι κυριάρχησε στους κρίκους στην δεκαετία του 1990. Κέρδισε το ψευδώνυμο "Ο Άρχοντας των Κρίκων" αλλά δεν συμμετείχε στους Ολυμπιακούς Αγώνες του 1992 στη Βαρκελώνη και τους Ολυμπιακούς Αγώνες του 2000 στο Σίδνεϊ λόγω σοβαρών τραυματισμών. Έχει κερδίσει πέντε χρυσά και δύο χάλκινα μετάλλια στο Παγκόσμιο Πρωτάθλημα Γυμναστικής, καθώς και τέσσερα χρυσά και δύο χάλκινα στο Ευρωπαϊκό Πρωτάθλημα.

Ο Κέκι ήταν ο Ιταλός σημαιοφόρος στους Ολυμπιακούς της Αθήνας το 2004. Συμμετείχε στην τελετή έναρξης των Χειμερινών Ολυμπιακών Αγώνων του 2006 στο Τορίνο.

Ο Γιούρι προκάλεσε μια μικρή διαμάχη στους Ολυμπιακούς Αγώνες 2004 στην Αθήνα όταν έπιασε το χέρι του αργυρού ολυμπιονίκη στους κρίκους, Ιορντάν Ιόβτσεφ και έκανε σήμα ότι θα έπρεπε να είχε κερδίσει το χρυσό, και όχι ο Δημοσθένης Ταμπάκος (εννοούσε ότι κέρδισε το χρυσό μόνο επειδή ήταν πρωταθλητής Ελλάδος).

## Βραβεύσεις

: αριστερά|50x50εσ Βραβείο Τιμής της Ιταλικής Δημοκρατίας, 3ης τάξης

— 27 Σεπτεμβρίου 2004. Πρωτοβουλία του προέδρου Κάρλο Ατσέλιο Τσιάμπι (1920-2016).

## Παραπομπές


## Εξωτερικοί σύνδεσμοι

*  Επίσημη ιστοσελίδα

Κατηγορία:Ιταλοί Ολυμπιονίκες
Γουέσλι Γκόρντον (καλαθοσφαιριστής)

Ο **Γουέσλι Γκόρντον** (*Wesley Gordon*, γενν. 14 Ιουλίου 1994) είναι Αμερικανός επαγγελματίας καλαθοσφαιριστής, ο οποίος αγωνίζεται ως σέντερ για το Ρέθυμνο.

## Κολεγιακή σταδιοδρομία
Ο Γκόρντον αγωνίστηκε για τέσσερις σεζόν με τους Κολοράντο Μπάφαλοους, όπου είχε κατά μέσο όρο 6,6 πόντους, 6,7 ριμπάουντ, 1,3 ασίστ και 1,6 τάπες ανά αγώνα. Την πρώτη σεζόν είχε μέσο όρο 5,9 πόντους και 6,0 ριμπάουντ ανά αγώνα ως πρωτοετής redshirt. Ήταν ο δεύτερος παίκτης στην ιστορία του πανεπιστημίου του που αγωνίστηκε σε περισσότερους από 200 αγώνες, καταφέρνοντας να αγωνιστεί σε 204, μόνο πίσω από τον Ντέιβιντ Χάρισον, ο οποίος αγωνίστηκε σε 225 αγώνες μεταξύ 2001 και 2004. 

## Επαγγελματική σταδιοδρομία

### Φέρστενφελντ Πάνθερς
Αφού προσπέρασε το NBA Ντραφτ 2017, ο Γκόρντον υπέγραψε με την αυστριακή Φέρστενφελντ Πάνθερς τον Οκτώβριο του 2017.  Κατά την πρώτη του σεζόν, ηγήθηκε του πρωταθλήματος Αυστρίας σε τάπες και ήταν ένα από τους κορυφαίους ριμπάουντερ του πρωταθλήματος. 

### Σοπρόνι
Την επόμενη σεζόν, εντάχθηκε στην ουγγρική Σοπρόνι. Ηγήθηκε του πρωταθλήματος Ουγγαρίας σε τάπες και ριμπάουντ ανά αγώνα. 

### Ρέθυμνο
Στις 9 Ιουλίου 2019, ο Γκόρντον εντάχθηκε στο Ρέθυμνο της Α1 Εθνικής. 

## Παραπομπές


## Εξωτερικοί σύνδεσμοι
* Προφίλ στο RealGM.com 
* Προφίλ στο Eurobasket.com 
* Κολοράντο Μπάφαλοους bio

Κατηγορία:Αμερικανοί καλαθοσφαιριστές
Κατηγορία:Σέντερ
Κατηγορία:Καλαθοσφαιριστές ΜΣΚ Φέρστενφελντ Πάνθερς
Κατηγορία:Καλαθοσφαιριστές αυστριακών συλλόγων
Κατηγορία:Καλαθοσφαιριστές Σοπρόνι ΚΚ
Κατηγορία:Καλαθοσφαιριστές ουγγρικών συλλόγων
Κατηγορία:Καλαθοσφαιριστές Ρεθύμνου
Κατηγορία:Καλαθοσφαιριστές Α1 Εθνικής Ελλάδας
Κατηγορία:Ξένοι καλαθοσφαιριστές στην Ελλάδα
Αράχοβα Αιτωλοακαρνανίας

Η **Αράχοβα** ή *Αράχωβα Αιτωλοακαρνανίας* είναι ορεινός οικισμός της Περιφερειακής Ενότητας Αιτωλοακαρνανίας σε υψόμετρο 960 μέτρα.

## Γεωγραφικά στοιχεία
Η Αράχοβα βρίσκεται προς τα βορειοανατολικά όρια με την Περιφερειακή Ενότητα Ευρυτανίας και βόρεια της τεχνητής λίμνης Ευήνου, σε απόσταση  81 χλμ. Β. από τη Ναύπακτο, 52 χλμ. Ν. από το Καρπενήσι και 60 χλμ. ΒΑ. από το Θέρμο. Το χωριό είναι κτισμένο στις  νοτιοδυτικές πλαγιές του βουνού Κοκκινιά με θέα την τεχνητή λίμνη και τα στενά του Ευήνου (Φίδαρη) ποταμού, συνορεύοντας δυτικά με το Νεοχώρι και ανατολικά με την Κλεπά. Έχει παραδοσιακή αρχιτεκτονική με πέτρινη πλακόστρωτη πλατεία, λιθόχτιστα σπίτια και τη γύρω περιοχή με πλούσια δασική βλάστηση (Καστανόλογγος), πολλές βρύσες και ρεματιές με πλατάνια, κερασιές, καρυδιές, πέτρινα αλώνια.

## Ονομασία - διοικητικά στοιχεία
Μετά την απελευθέρωση του 1821, αναφέρεται επίσημα γραμμένη ως *Αράχωβα* το 1835 στο ΦΕΚ 19Α - 07/12/1835 και ορίζεται έδρα ομώνυμου  δήμου. Το 1940 το όνομά της διορθώνεται σε Αράχοβα. Η ονομασία, σύμφωνα με μια άποψη, είναι σλαβικής προέλευσης και σημαίνει καρυδότοπος, ενώ με άλλους προέρχεται από το "ραχάς" + "οβα" που σημαίνει δενδρώδες χωριό. Σύμφωνα με το πρόγραμμα ''Καλλικράτης'', μαζί με τον οικισμό  Κρανές αποτελούν την τοπική κοινότητα Αραχόβης που υπάγεται στη δημοτική ενότητα Πλατάνου του δήμου Ναυπακτίας και σύμφωνα με την απογραφή 2011 ως κοινότητα έχει πληθυσμό 317 κατοίκους, ενώ ως οικισμός 314

### Απογραφές πληθυσμού

## Προσωπικότητες
* Νικόλαος Γ. Σισμάνης: βουλευτής, παππούς του Γεωργίου Αθανασιάδη - Νόβα

## Σημείωση
Στην Αιτωλοακαρνανία και το δήμο Αγρινίου υπάρχει ο οικισμός Πεντάκορφο που μέχρι το 1930 ονομαζόταν Αράχωβα.

## Παραπομπές


Κατηγορία:Χωριά της περιφερειακής ενότητας Αιτωλοακαρνανίας
Κατηγορία:Δήμος Ναυπακτίας
Καμπιά Εύβοιας

Τα **Καμπιά** είναι χωριό του Δήμου Διρφύων - Μεσσαπίων της Περιφερειακής Ενότητας Εύβοιας. Σύμφωνα με την απογραφή του 2011 έχουν 182 κατοίκους. Είναι κτισμένα σε υψόμετρο 500 μέτρα., στην πλαγιά του Μέγα Λόγγου, τμήμα του Ξηροβουνίου. Είναι ο ορεινότερος οικισμός του δήμου. Βρίσκονται 33,5 χιλιόμετρα βορειοανατολικά από τη Χαλκίδα.

## Ιστορικά στοιχεία
Στο οροπέδιο Μαλών, πάνω από το χωριό έχουν βρεθεί ερείπια αρχαίου τείχους. Στο φαράγγι του Χάβρου βρίσκεται λαξευμένος βράχος ο οποίος θεωρείται ότι ανήκε στο αρχαίο υδραγωγείο της Χαλκίδας. Το χωριό αναφέρεται σε οθωμανικό φορολογικό κατάστιχο του 1474 με την ονομασία *Kanbiya*. Σύμφωνα με το κατάστιχο, είχε 14 σπίτια.

Το 1835 τα Καμπιά προσαρτήθηκαν στον δήμο Ληλαντίων και το 1882 στον τότε δήμο Διρφύων. Με την κατάργηση των δήμων το 1912 ορίστηκαν έδρα ομώνυμης κοινότητας της επαρχίας Χαλκίδας. Με το σχέδιο Καποδίστριας προσαρτήθηκαν στον δήμο Διρφύων και με το πρόγραμμα Καλλικράτης στον δήμο Διρφύων - Μεσσαπίων.

### Απογραφές πληθυσμού
Η πορεία του πληθυσμού σύμφωνα με τις απογραφές:

## Σημεία ενδιαφέροντος
Κοντά στην είσοδο του χωριού βρίσκεται το φαράγγι των Καμπιών ή φαράγγι του Χάβου. Σε περιοχή με πηγή νερού βρίσκεται ο σπηλαιώδης ναός της Αγίας Κυριακής.

Στο βουνό Μέγας Λόγγος, σε υψόμετρο 700 μέτρων, βρίσκεται το αναρριχητικό πεδίο Καμπιών. Το ύψος του πεδίου ποικίλει από τα 8 μέχρι τα 60 μέτρα. Οι πρώτες διαδρομές ανοίχθηκαν στα τέλη της δεκαετίας του 1970.

## Οικονομία
Το χωριό έχει κυρίως αγροκτηνοτροφική οικονομία. Τα κύρια προϊόντα του χωριού είναι τα ρεβίθια, τα φασόλια και το μέλι, ενώ είναι επίσης γνωστό για τη φάβα του. Επίσης οι κάτοικοι ασχολούνται με τη συλλογή ραδικιών, ρίγανης και τσαγιού του βουνού. Στη πηγή νερού Κρύα Βρύση βρίσκεται εκτροφείο πέστροφας.

## Παραπομπές


Κατηγορία:Χωριά της περιφερειακής ενότητας Ευβοίας
Κατηγορία:Δήμος Διρφύων - Μεσσαπίων
Λουί Ρενώ (νομικός)

Ο **Λουί Ρενώ** (21 Μαΐου 1843 – 8 Φεβρουαρίου 1918) ήταν Γάλλος νομικός και εκπαιδευτικός. Το 1907 κέρδισε (μαζί με τον ιταλό Ερνέστο Τεοντόρο Μονέτα) το Βραβείο Νόμπελ Ειρήνης.

Ο Ρενώ γεννήθηκε στο Ωτέν. Από το 1868 έως το 1873 ο Ρενώ δίδαξε ρωμαϊκό και εμπορικό δίκαιο στο Πανεπιστήμιο της Ντιζόν. Από το 1873 μέχρι το θάνατό του ήταν καθηγητής της νομικής σχολής του Πανεπιστημίου του Παρισιού. Το 1881 ξεκίνησε να διδάσκει διεθνές δίκαιο στο ίδιο πανεπιστήμιο. Το 1890 έγινε νομικός σύμβουλος του Υπουργείου Εξωτερικών. Αυτή η θέση δημιουργήθηκε για τον Ρενώ. Εκεί ο Ρενώ ερεύνησε εξονυχιστικά τη γαλλική εξωτερική πολιτική υπό το φως του διεθνούς δικαίου. Εκπροσώπησε τη χώρα του σε σημαντικές διασκέψεις, όπως στις διασκέψεις για την υπογραφή των Συμβάσεων της Χάγης (1899 και 1907) και τη Ναυτική Διάσκεψη του Λονδίνου των 1908-09.

Ο Ρενώ εργάστηκε και ως διαιτητής. Μερικές γνωστές υποθέσεις στις οποίες εργάστηκε ο Ρενώ ήταν οι παρακάτω: υπόθεση του Ιαπωνικού Φόρου Κατοικίας του 1905, υπόθεση Καζαμπλάνκα του 1909, υπόθεση Σαρβαρκάρ του 1911, υπόθεση Καρχηδόνας του 1913, υπόθεση Μανούμπα του 1913. Μεταξύ των γραπτών του βρίσκονται άρθρα και μονογραφίες σχετικά με εξειδικευμένα θέματα του διεθνούς δικαίου. Μαζί με τον φίλο και συνάδελφο του Γ. Λιόν-Καέν, δημοσίευσαν πολλά έργα για το εμπορικό δίκαιο, συμπεριλαμβανομένης μιας δίτομης συλλογής, μιας οκτάτομης πραγματείας και ενός εγχειριδίου που ανατυπώθηκε πολλές φορές.

Το 1879 ο Ρενώ δημοσίευσε την "Εισαγωγή στη Μελέτη του Διεθνούς Δικαίου". Το 1917 δημοσίευσε το έργο του "Πρώτες Παραβιάσεις του Διεθνούς Δικαίου από τη Γερμανία", ένα έργο που αναφερόταν στην γερμανική εισβολή εναντίον του Βελγίου και του Λουξεμβούργου, κατά παράβαση των υποχρεώσεων της Γερμανίας όπως συμφωνήθηκαν σε προηγούμενες συμφωνίες.

## Παραπομπές


## Εξωτερικοί σύνδεσμοι
* 
* Σελίδα για τους νικητές των βραβείων Νόμπελ
* Βιογραφία στην ιστοσελίδα των Βραβείων Νόμπελ

Κατηγορία:Βραβευμένοι με Νόμπελ Ειρήνης
Κατηγορία:Γάλλοι νομπελίστες
Εθνοσυνέλευση (Σερβική Δημοκρατία της Βοσνίας)

Η **Εθνοσυνέλευση της Σερβικής Δημοκρατίας της Βοσνίας** (Σερβοκροατικά: Narodna skupština Republike Srpske) είναι το νομοθετικό σώμα της Σερβικής Δημοκρατίας της Βοσνίας, της μιας από τις δύο πολιτικές οντότητες της Βοσνίας και Ερζεγοβίνης. Η τρέχουσα είναι η 11η Εθνοσυνέλευση που εξελέγη στις εκλογές του 2022. 

## Ιστορία
Η Εθνοσυνέλευση της Σερβικής Δημοκρατίας της Βοσνίας ιδρύθηκε την 24η Οκτωβρίου 1991, με αρχική ονομασία "Συνέλευση του Σερβικού Λαού της Βοσνίας και της Ερζεγοβίνης" και με διοικητική έδρα στο Σσράγεβο. Κατά τη διάρκεια του πολέμου της Βοσνίας, η έδρα μεταφέρθηκε στην πόλη Πάλε. Το 1998 η έδρα μεταφέρθηκε στην πόλη Μπάνια Λούκα. 

* Πρώτη Συνέλευση (24 Οκτωβρίου 1991 - 14 Σεπτεμβρίου 1996) 
* Δεύτερη Συνέλευση (19 Οκτωβρίου 1996 - 27 Δεκεμβρίου 1997) (εκλογές της 4ης Σεπτεμβρίου 1996) 
* Τρίτη συνέλευση (27 Δεκεμβρίου 1997 - 19 Οκτωβρίου 1998) (εκλογές της 14ης Σεπτεμβρίου 1997) 
* Τέταρτη Συνέλευση (19 Οκτωβρίου 1998 - 16 Δεκεμβρίου 2000) (εκλογές της 13ης Σεπτεμβρίου 1998) 
* Πέμπτη Συνέλευση (16 Δεκεμβρίου 2000 - 28 Νοεμβρίου 2002) (εκλογές της 11ης Σεπτεμβρίου 2000) 
* Έκτη Συνέλευση (28 Νοεμβρίου 2002 - 9 Νοεμβρίου 2006) (εκλογές της 5ης Οκτωβρίου 2002) 
* Έβδομη Συνέλευση (9 Νοεμβρίου 2006 - 15 Νοεμβρίου 2010) (εκλογές της 1ης Οκτωβρίου 2006) 
* Όγδοη Συνέλευση (15 Νοεμβρίου 2010 - 24 Νοεμβρίου 2014) (εκλογές της 3ης Οκτωβρίου 2010) 
* 9η Συνέλευση (24 Νοεμβρίου 2014 έως 19 Νοεμβρίου 2018) (εκλογές της 12ης Οκτωβρίου 2014) 
* 10η Συνέλευση (19η Νοεμβρίου 2018 έως 15 Νοεμβρίου 2022)
*11η Συνέλευση (15 Νοεμβρίου 2022 έως σήμερα)

## Επιτροπές

* Επιτροπή Οικονομικών και Προϋπολογισμού
* Νομοθετική Επιτροπή
* Επιτροπή Πολιτικού, Δικαστικού και Διοικητικού Συστήματος
* Επιτροπή Ασφαλείας
* Επιτροπή Αναφορών, Προτάσεων και Κοινωνικής Εποπτείας
* Επιτροπή Ισότητας Ευκαιριών
* Περιβαλλοντική Επιτροπή
* Επιτροπή για τα Συνταγματικά Θέματα
* Επιτροπή Συντάξεων και Ασφάλειας Αναπηρίας
* Επιτροπή Μέριμνας για τους Βετεράνους
* Επιτροπή Εκπαίδευσης, Επιστήμης, Πολιτισμού και Πληροφοριών
* Επιτροπή Υγείας, Εργασίας και Κοινωνικής Πολιτικής
* Επιτροπή για τα Παιδιά, τους Νέους και τον Αθλητισμό
* Επιτροπή Γεωργίας, Δασοκομίας και Διαχείρισης Υδάτων
* Επιτροπή Ευρωπαϊκής Ολοκλήρωσης και Περιφερειακής Συνεργασίας
* Ελεγκτική Επιτροπή
* Επιτροπή Εμπορίου και Τουρισμού
* Επιτροπή για την Οικονομία
* Συμβούλιο για την Τοπική Αυτοδιοίκηση
* Επιτροπή για την Προστασία των Δικαιωμάτων των Μεταναστών και των Εκτοπισμένων ανθρώπων.

## Πρόεδροι της Εθνοσυνέλευσης

     

## Παραπομπές


Κατηγορία:Πολιτική της Σερβικής Δημοκρατίας της Βοσνίας
Αΐν Ουσερά

Η **Αΐν Ουσερά** ή **Αΐν Ουσαρά** () είναι πόλη στην επαρχία Τζελφά της Αλγερίας. Σύμφωνα με την απογραφή του 2008 έχει πληθυσμό 101.239 κατοίκων, από 82.597 το 1998 σημειώνοντας ετήσια αύξηση 2,1%. 

Είναι η έδρα του ομώνυμου διαμερίσματος και βρίσκεται 200 χλμ. νότια της πρωτεύουσας, Αλγέρι. Διασχίζεται από τον κεντρικό οδικό άξονα 1 του Διασαχαριανού Αυτοκινητοδρόμου. Η Αΐν Ουσερά, έχει βιώσει, από το 1990, ταχεία πληθυσμιακή ανάπτυξη λόγω της εγγύτητάς της στον πυρηνικό αντιδραστήρα Ες Σαλάμ. Το πλησιέστερο αεροδρόμιο είναι η αεροπορική βάση Αΐν Ουσερά της Αλγερινής Πολεμικής Αεροπορίας.

αριστερά|μικρογραφία|Άποψη της Αΐν Ουσερά

## Κλίμα
Η Αΐν Ουσερά έχει ψυχρό ημίξηρο κλίμα (Κλιματική ταξινόμηση Κέππεν *BSk*), ενώ βρίσκεται οριακά στο ψυχρό ερημικό κλίμα (*BWk*).

## Παραπομπές


Κατηγορία:Πόλεις της Αλγερίας
Λούντοβικ Όρμπαν

Ο **Λούντοβικ Όρμπαν** (Ludovic Orban, 1963-) είναι Ρουμάνος πολιτικός , ο οποίος χρημάτισε πρωθυπουργός της χώρας από τον Νοέμβριο του 2019 ως τον Δεκέμβριο του 2020. Είναι αρχηγός του Εθνικού Φιλελεύθερου Κόμματος και μέλος στην βουλή των αντιπροσώπων από το 2008. Από το 2007 ως το 2008 χρημάτισε υπουργός Μεταφορών.

## Πρώτα χρόνια και εκπαίδευση
Ο Όρμπαν γεννήθηκε στο Μπράσοβ στις 25 Μαΐου 1963 από Ούγγρο πατέρα και από Ρουμάνα μητέρα, ολοκλήρωσε την δευτεροβάθμια εκπαίδευση το 1982.  Ενώ μετά αφού εισήχθη στην τριτοβάθμια εκπαίδευση σπούδασε τεχνολογία σχεδιασμού βιομηχανικών μηχανημάτων στο Πανεπιστήμιο του Μπράσοβ, όπου και αποφοίτησε το 1989. Το 1993 ολοκλήρωσε και τις μεταπτυχιακές του σπουδές πάνω στην Πολιτική Επιστήμη της Εθνικής Σχολής και Πολιτικής Επιστήμης του Βουκουρεστίου.

## Εργασία
Ο Όρμπαν από το 1989 μέχρι και το 1991 εργαζόταν σε ένα εργοστάσιο του Μπράσοβ, μετά από το 1992 μέχρι και το 1997 εργάστηκε σε τρεις διαφορετικές εφημερίδες. Ενώ από το 1997 μέχρι και το 2001 σε πόστα με κυβερνητικές ευθύνες όπως: στην Υπηρεσία Ενεργειακής Πολιτικής, στην Διεύθυνση ατόμων με ειδικές ανάγκες, στο τμήμα Δημόσιας Πληροφορίας, στην Εθνική Υπηρεσία Απασχόλησης και στο Εθνικό Κέντρο Επικοινωνίας και Δημοσίων Σχέσεων.

## Πολιτική
Η ενασχόληση του με τα κοινά ξεκίνησε από το 1992 όταν υπηρέτησε ως τοπικός σύμβουλος στον τομέα 3 έως και το 1996. Ενώ το 1997 εκλέχθηκε στον τομέα 1 αλλά το επόμενο έτος παραιτήθηκε. Από το 1993 μέχρι και το 1997 ήταν μέλος στην εκτελεστική επιτροπή του Φιλελεύθερου Κόμματος. Το 1998 προσχώρησε στο εθνικό συμβούλιο του κόμματος μέχρι και το 2002, ενώ από το 2002 μέχρι και το 2006 προσχώρησε στην επιτροπή δημόσιας διοίκησης του κόμματος. Από το 2006 μέχρι και το 2008 ήταν γραμματέας του κόμματος. Εγκατέλειψε αυτή τη θέση μετά τον ανασχηματισμό οπότε και ανέλαβε το υπουργείο Μεταφορών, θέση όπου εγκατέλειψε μετά την ήττα του κόμματός του στις εκλογές του 2010. Από τότε μέχρι και σήμερα εκλέγεται στην περιφέρεια του Βουκουρεστίου. Το 2014 προκηρύχθηκαν εσωκομματικές εκλογές έπειτα από την κρίση που προκλήθηκε μέσα στο κόμμα το 2010, όπου και κατέθεσε την υποψηφιότητά του για την προεδρία του κόμματος, όμως και ηττήθηκε από την αντίπαλό του με 47-28 ψήφους.

## Πρωθυπουργός
Μετά την πτώση της κυβέρνησης της Βιόριτσα Ντάντσιλα, από πρόταση μομφής στις 10 Οκτωβρίου 2019, ο ίδιος προτάχθηκε από τον πρόεδρο Κλάους Γιοχάνις, για το αξίωμα της πρωθυπουργίας. Έπειτα από την συμφωνία στην οποία κατέληξε με άλλα τρία κόμματα, ο ίδιος έλαβε εντολή σχηματισμού κυβέρνησης και στις 4 Νοεμβρίου 2019 εγκρίθηκε ο διορισμός και της κυβέρνησής του από το κοινοβούλιο με 240 ψήφους, επτά παραπάνω από αυτούς όπου χρειαζόταν.

Η κυβέρνησή του κατέρρευσε με πρόταση μομφής στις 5 Φεβρουαρίου 2020, με 261 βουλευτές να την υπερψηφίζουν.

Έπειτα από την ήττα του στις εκλογές του Δεκεμβρίου του 2020, παραιτήθηκε από την πρωθυπουργία.

## Προσωπική ζωή
Έχει έναν γιο από τη σύζυγό του, Μιχαέλα. 

## Παραπομπές


Κατηγορία:Πρωθυπουργοί της Ρουμανίας
Δέσμευση πίστης

μικρογραφία|Μαθητές ορκίζονται στην σημαία των ΗΠΑ.
Η **Δέσμευση πίστης** αποτελεί έκφραση υπακοής στη σημαία των Ηνωμένων Πολιτειών. Ένας τέτοιος όρκος συνετάγη για πρώτη φορά, διαφορετικός από τον σημερινό, από τον George Thatcher Balch, αξιωματικό του Στρατού των Ομόσποδων κατά τη διάρκεια του εμφυλίου πολέμου και αργότερα δάσκαλος πατριωτισμού στα σχολεία της Νέας Υόρκης  Η παρούσα μορφή βασίζεται σε μεγάλο βαθμό από αυτήν του Francis Bellamy το 1892 που εγκρίθηκε από το Κογκρέσο το 1942. Η επίσημη ονομασία υιοθετήθηκε το 1945 και η τελευταία προσθήκη έγινε το 1954. 

## Ο όρκος
### Πρωτότυπο κείμενο

### Απόδοση στα Ελληνικά

## Παραπομπές


Κατηγορία:Πολιτισμός των Ηνωμένων Πολιτειών
Πάλιουρας Ευβοίας

Ο **Πάλιουρας** είναι χωριό του Δήμου Διρφύων - Μεσσαπίων της Περιφερειακής Ενότητας Εύβοιας. Σύμφωνα με την απογραφή του 2021 έχει 391 κατοίκους. Είναι κτισμένος σε υψόμετρο 189 μέτρα. Βρίσκεται 26 χιλιόμετρα βορειοανατολικά από τη Χαλκίδα και 11 χιλιόμετρα δυτικά από τη Στενή.

## Ιστορικά στοιχεία
Στις θέσεις Λάκκες και Ρέρες έχουν βρεθεί ίχνη κατοίκησης από τη πρωτοελλαδική περίοδο, κυρίως όστρακα και οψιανοί. Η θέση Λάκκες κατοικήθηκε και σε μεταγενέστερες εποχές.

Η ετυμολογία του ονόματος Πάλιουρας δεν είναι γνωστή. Μπορεί να προέρχεται από το όνομα ακανθώδους φυτού παλιούρι, το οποίο φύεται στην περιοχή. Το χωριό από το 1940 μέχρι το 2017 λεγόταν Παλιούρας. Το χωριό αναφέρεται σε οθωμανικό φορολογικό κατάστιχο του 1474 με την ονομασία *Palura*. Σύμφωνα με το κατάστιχο, είχε 14 σπίτια.

Το 1835 ο Πάλιουρας προσαρτήθηκε στον δήμο Ληλαντίων. Με την κατάργηση των δήμων το 1912 ορίστηκε έδρα ομώνυμης κοινότητας της επαρχίας Χαλκίδας. Με το σχέδιο Καποδίστριας προσαρτήθηκε στον δήμο Διρφύων και με το πρόγραμμα Καλλικράτης στον δήμο Διρφύων - Μεσσαπίων.

### Απογραφές πληθυσμού
Η πορεία του πληθυσμού σύμφωνα με τις απογραφές:

## Σημεία ενδιαφέροντος
Δυτικά του χωριού βρίσκεται η μονή της Κοίμησης της Θεοτόκου ή Παναγία η Παλιουργιώτισσα. Η μονή άκμασε επί φραγκικών χρόνων, όταν απέκτησε μεγάλη κτηματική περιουσία και είχε μέχρι και 800 μοναχούς. Η μονή καταστράφηκε από τους Οθωμανούς το 1470, οι οποίοι έσφαξαν τους μοναχούς και γκρέμισαν την μονή. Μόνο μια μεγάλη βελανιδιά σώθηκε. Μετά το 1830 κτίστηκε στη θέση ένα εκκλησάκι το οποίο το 1948 αντικαταστάθηκε από μεγαλύτερο ναό. Στην περιοχή βρίσκεται και ξενώνας.

## Παραπομπές


## Βίντεο
* Πάλιουρας Εύβοιας στο YouTube

Κατηγορία:Χωριά της περιφερειακής ενότητας Ευβοίας
Κατηγορία:Δήμος Διρφύων - Μεσσαπίων
Κοντοδεσπότι Εύβοιας

{
  "type": "FeatureCollection",
  "features": [
    {
      "type": "Feature",
      "properties": {},
      "geometry": {
        "type": "Point",
        "coordinates": [
          23.6325,
          38.626111
        ]
      }
    }
  ]
}

Το **Κοντοδεσπότι** είναι χωριό του Δήμου Διρφύων - Μεσσαπίων της Περιφερειακής Ενότητας Εύβοιας. Σύμφωνα με την απογραφή του 2011 έχει 251 κατοίκους. Είναι κτισμένο αμφιθεατρικά σε υψόμετρο 310 μέτρα. στον λόφο του Προφήτη Ηλία. Απέχει 23 χιλιόμετρα από τη Χαλκίδα και 7 χιλιόμετρα από τα Ψαχνά.

## Ιστορικά στοιχεία
Το χωριό αναφέρεται σε οθωμανικό φορολογικό κατάστιχο του 1474 με την ονομασία *Kodespot*. Σύμφωνα με το κατάστιχο, είχε 4 σπίτια. Κατά τη διάρκεια των οθωμανικών χρόνων το χωριό ήταν τσιφλίκι. Μετά την επανάσταση αγοράστηκε από τον Νικόλαο Κριεζώτη και το έδωσε ως προίκα. Το χωριό καταστράφηκε ολοσχερώς κατά τη διάρκεια της επανάστασης του 1821. Ο οικισμός συνοικίστηκε αργότερα από Βλάχους οι οποίοι ήρθαν από τα γειτονικά χωριά Αγία Σοφία, Κατούνια, Κοτσίκια και Τσέργιες.

Το 1835 το Κοντοδεσπότι προσαρτήθηκε στον δήμο Μεσσαπίων. Από το 1841 μέχρι το 1866 υπαγόταν στον Δήμο Χαλκιδέων, αλλά με το ΦΕΚ 69Α - 03/11/1866 προσαρτήθηκε πάλι στον δήμο Μεσσαπίων. Με την κατάργηση των δήμων το 1912 προσαρτήθηκε αρχικά στην κοινότητα Βερούρων αλλά το 1930 ορίστηκε έδρα ομώνυμης κοινότητας. Με το σχέδιο Καποδίστριας προσαρτήθηκε στον δήμο Μεσσαπίων και με το πρόγραμμα Καλλικράτης στον δήμο Διρφύων - Μεσσαπίων.

Στις 13 Αυγούστου 2019 μεγάλη δασική φωτιά έκαψε το πευκοδάσος γύρω από το χωριό και έφτασε μέχρι τα όρια του χωριού, με αποτέλεσμα το χωριό να εκκενωθεί. Φωτιά είχε ξεσπάσει πάλι στην ίδια περιοχή την προηγούμενη χρονιά, και ένας άντρας συνελήφθη για εμπρησμό.

### Απογραφές πληθυσμού
Η πορεία του πληθυσμού σύμφωνα με τις απογραφές:

## Σημεία ενδιαφέροντος
Ο ναός του χωριού είναι αφιερωμένος στην Κοίμηση της Θεοτόκου. Στον λόφο πάνω από το χωριό βρίσκεται ο ναός του Προφήτη Ηλία. Στο χωριό λειτουργεί το Ιστορικό - Εθνικό Μουσείο «Αναστασίου Λιάσκου», το οποίο στεγάζει την ιδιωτική συλλογή του Αναστασίου Λιάσκου. Περιλαμβάνει εκθέματα από την πολεμική ιστορία της Ελλάδας από το 1770 μέχρι το 1944, όπως όπλα, στολές, παράσημα, εφημερίδες και μετάλλια.

## Παραπομπές


## Εξωτερικοί σύνδεσμοι

* Ιστορικό - Εθνικό Μουσείο «Αναστασίου Λιάσκου»

Κατηγορία:Χωριά της περιφερειακής ενότητας Ευβοίας
Κατηγορία:Δήμος Διρφύων - Μεσσαπίων
Εσόν (ποταμός)

Ο **ποταμός Εσόν** (γαλλικά: Essonne) είναι ποταμός της βόρειας Γαλλίας, μήκους 101 χιλιομέτρων, παραπόταμος στην αριστερή όχθη του Σηκουάνα. Στην πορεία του διασχίζει τους νομούς Λουαρέ, Σεν-ε-Μαρν και Εσόν, στον οποίο έχει δώσει το όνομά του.

Το όνομα του ποταμού προέρχεται από την Ασιόννα, μια γαλατο-ρωμαϊκή θεά των ποταμών που πιστοποιείται στην Ορλεάνη (Genabum) κατά τη διάρκεια της ρωμαιογαλατικής περιόδου.

## Γεωγραφικά στοιχεία
[αριστερά|μικρογραφία|250x250εσ|Ο ποταμός Εσόν στο [Κορμπέιγ-Εσόν]]
Ο ποταμός Εσόν σχηματίζεται στο οροπέδιο Γκατιναί από τη συμβολή δύο ποταμών, του Εφ, του οποίου η πηγή βρίσκεται κοντά στο Σιγιέρ-ω-Μπουά του νομού Λουαρέ, σε υψόμετρο 130 μέτρων, και τον Ριμάρντ - του οποίου η πηγή βρίσκεται κοντά στο Νιμπέλ, στον ίδιο νομό, σε υψόμετρο 182 μέτρα. Διέρχεται από τις κοινότητες Μαλζέρμπ και Λα Φερτέ-Αλαί πριν συμβάλλει στον Σηκουάνα στο Κορμπέιγ-Εσόν.

Ο κυριότερος μεταξύ των παραποτάμων του Εσόν είναι ο μικρός ποταμός Ζουίν, μήκους 55 χιλιομέτρων που εισέρχεται από τα αριστερά. Οι άλλοι παραπόταμοι είναι μικρά υδάτινα ρεύματα.

Ο προαστιακός σιδηρόδρομος RER D εκτείνεται κατά μήκος της κοιλάδας του Εσόν από το Κορμπέιγ-Εσόν μέχρι τον τερματισμό του στο Μαλζέρμπ. Μέρος του λεκανοπεδίου που τροφοδοτεί ο ποταμός Εσόν, καθώς και η πορεία του μεταξύ Μαλζέρμπ και Λα Φερτέ-Αλαί, βρίσκονται στο Περιφερειακό φυσικό πάρκο του Γκατιναί.

## Παραπομπές


## Εξωτερικοί σύνδεσμοι
* 
* Περιφερειακό φυσικό πάρκο του Γκατιναί (γαλλικά)

Κατηγορία:Ποταμοί της Γαλλίας
Αμφιθέα Εύβοιας

Η **Αμφιθέα** (μέχρι το 1954 *Γίδες*) είναι χωριό του Δήμου Διρφύων - Μεσσαπίων της Περιφερειακής Ενότητας Εύβοιας. Σύμφωνα με την απογραφή του 2011 έχει 262 κατοίκους. Είναι κτισμένη σε υψόμετρο 240 μέτρα. σε πεδινή έκταση. Βρίσκεται 27 χιλιόμετρα βορειοανατολικά από τη Χαλκίδα.

## Ιστορικά στοιχεία
Από την περιοχή περνούσε το μεγάλο υδραγωγείο της Χαλκίδας. Το χωριό μέχρι το 1954 λεγόταν Γίδες. Σύμφωνα με την παράδοση πήρε το όνομα του από ένα Τούρκο πασά ο οποίος είχε κοπάδια στην περιοχή. Το χωριό αναφέρεται σε οθωμανικό φορολογικό κατάστιχο του 1474 με την ονομασία *Yidez*. Σύμφωνα με το κατάστιχο, είχε 27 σπίτια και παρήγαγε κρασί.

Το 1835 οι Γίδες προσαρτήθηκαν στον δήμο Ληλαντίων. Με την κατάργηση των δήμων το 1912 ορίστηκε έδρα ομώνυμης κοινότητας. Το 1954 μετονομάστηκε σε Αμφιθέα. Με το σχέδιο Καποδίστριας προσαρτήθηκε στον δήμο Διρφύων και με το πρόγραμμα Καλλικράτης στον δήμο Διρφύων - Μεσσαπίων.

### Απογραφές πληθυσμού
Η πορεία του πληθυσμού σύμφωνα με τις απογραφές:

## Σημεία ενδιαφέροντος
thumb|250px|Ο πύργος Αμφιθέας|αριστερά
Περίπου δύο χιλιόμετρα ανατολικά του οικισμού, δίπλα στο εξωκλήσι του Αγίου Ιωάννη του Θεολόγου, σώζονται τα ερείπια πύργου. Ο πύργος δεν είναι γνωστό πότε κτίστηκε, αλλά με βάση τους άλλους πύργους της Εύβοιας, οι οποίοι χρονολογούνται από τους βενετικούς χρόνους, κτίστηκε τον 15ο αιώνα. Ο ρόλος του πιθανόν ήταν να φυλάσσει το υδραγωγείο της Χαλκίδας, το οποίο περνούσε από την περιοχή. Κοντά βρίσκονται τα ερείπια ενός άλλου, μικρότερου πύργου, γνωστού ως Πυργόπουλο. Πιθανόν είχε το ρόλο της αποθήκης τροφίμων.

## Παραπομπές


Κατηγορία:Χωριά της περιφερειακής ενότητας Ευβοίας
Κατηγορία:Δήμος Διρφύων - Μεσσαπίων
Καστέλλα Εύβοιας

Η **Καστέλλα** είναι χωριό του Δήμου Διρφύων - Μεσσαπίων της Περιφερειακής Ενότητας Εύβοιας. Σύμφωνα με την απογραφή του 2011, έχει 1.416 κατοίκους. Είναι κτισμένη σε υψόμετρο 15 μέτρα.. Βρίσκεται 15 χλμ. βόρεια από τη Χαλκίδα και 1,3 χλμ. νοτιοδυτικά από τα Ψαχνά.

## Ιστορικά στοιχεία
Ο Στέφανος Βυζάντιος τοποθέτησε στην περιοχή την αρχαία πόλη Άργουρα. Στον οικισμό φαίνεται υπήρχε κατά το παρελθόν φρούριο (καστέλα), πιθανόν των φραγκικών χρόνων, στο οποίο οφείλει το όνομά του ο οικισμός, το οποίο όμως δε σώζεται πλέον. Το χωριό αναφέρεται σε οθωμανικό φορολογικό κατάστιχο του 1474 με την ονομασία *Kastela*. Σύμφωνα με το κατάστιχο, είχε 20 σπίτια.

Λόγω της θέσης της στον δρόμο που συνδέει τη Ιστιαία και τη βόρεια Εύβοια με τη Χαλκίδα, η Καστέλλα είχε στρατηγικό χαρακτήρα κατά την επανάσταση του 1821. Στη θέση Βρυσάκια δόθηκε τον Ιούλιο του 1821, μια από τις πρώτες μάχες της επανάστασης. Η μάχη έληξε με τακτική νίκη των Ελλήνων, καθώς οι Τούρκοι έλυσαν την πολιορκία ώστε να μεταβούν σε άλλες μάχες.

Το 1835 η Καστέλλα ορίστηκε έδρα του δήμου Μεσσαπίων, αλλά το 1837 η έδρα μεταφέρθηκε στα Ψαχνά. Ο πρώτος δήμαρχος του δήμου Μεσσαπίων είναι ο Κωνσταντίνος Κατσός από την Καστέλλα. Από το 1841 μέχρι το 1866, όταν ο δήμος Μεσσαπίων είχε καταργηθεί, υπαγόταν στον Δήμο Χαλκιδέων, αλλά με το ΦΕΚ 69Α - 03/11/1866 ο δήμος Μεσσαπίων επανασυστάθηκε. Με την κατάργηση των δήμων το 1912 ορίστηκε έδρα ομώνυμης κοινότητας. Με το σχέδιο Καποδίστριας προσαρτήθηκε στον δήμο Μεσσαπίων και με το πρόγραμμα Καλλικράτης στον δήμο Διρφύων - Μεσσαπίων.

Το 1889 άρχισε να λειτουργεί στην Καστέλλα μονοθέσιο δημοτικό σχολείο. Μέχρι την κατασκευή σχολικού κτιρίου, το 1928, στεγαζόταν σε ιδιωτικές οικίες. Το 1930 το σχολείο έγινε διθέσιο και το 1963 τριθέσιο. Σήμερα εξακολουθεί να λειτουργεί ως τριθέσιο και συστεγάζεται με το νηπιαγωγείο Καστέλλας. Το σχολικό κτίριο διαθέτει τρεις αίθουσες διδασκαλίας και γραφείο δασκάλων.

### Απογραφές πληθυσμού
Η πορεία του πληθυσμού σύμφωνα με τις απογραφές:

## Παραπομπές


Κατηγορία:Χωριά της περιφερειακής ενότητας Ευβοίας
Κατηγορία:Δήμος Διρφύων - Μεσσαπίων
Team Sonic Racing

Το **'Team Sonic Racing**' είναι ένα  παιχνίδι αγώνων καρτ του 2019 και ένα spin-off από την Sega και τη σειρά παιχνιδιών Sonic the Hedgehog. Ελέγχοντας έναν από τους 15 χαρακτήρες από το cast της σειράς , οι παίκτες ανταγωνίζονται σε αγώνες χρησιμοποιώντας σπορ αυτοκίνητα . Βλέπουν το παιχνίδι από μια προοπτική τρίτου προσώπου ενώ εκτελούν κόλπα, παρασύροντας και συλλέγοντας power-ups . Το Team Sonic Racing διαφέρει από τους παραδοσιακούς οδηγούς Kart λόγω της επικέντρωσής της στο συνεργατικό gameplay , παρόμοιο με το είδος που εμφανίζεται στο Splatoon (2015) και Overwatch(2016) - οι παίκτες είναι μέρος μιας ομάδας αγωνιστών και κερδίζουν αγώνες μέσω της απόδοσης παρά της ταχύτητας. Οι τρόποι παιχνιδιού περιλαμβάνουν τον ανταγωνισμό για να κερδίζετε πόντους , δοκιμές χρόνου , προσαρμόζοντας τους κανόνες αγώνων και μια εκστρατεία διδασκαλίας με ιστορία .

## Παραπομπές


## Εξωτερικοί σύνδεσμοι
* 

Κατηγορία:Βιντεοπαιχνίδια αγώνων
Κατηγορία:Βιντεοπαιχνίδια σε πλατφόρμες της Sega
Κατηγορία:Βιντεοπαιχνίδια του 2019
Σταυρός Εύβοιας

{
  "type": "FeatureCollection",
  "features": [
    {
      "type": "Feature",
      "properties": {},
      "geometry": {
        "type": "Point",
        "coordinates": [
          23.614281,
          38.637069
        ]
      }
    }
  ]
}

Ο **Σταυρός** (μέχρι το 1954 *Βέρτουρα*) είναι χωριό του Διρφύων - Μεσσαπίων της Περιφερειακής Ενότητας Εύβοιας. Σύμφωνα με την απογραφή του 2011 έχει 348 κατοίκους. Είναι κτισμένο αμφιθεατρικά σε υψόμετρο 340 μέτρα. στις δυτικές παραφυάδες της Δίρφης. Απέχει 26 χιλιόμετρα από τη Χαλκίδα και 10 χιλιόμετρα από τα Ψαχνά. Κοντά στο χωριό λειτουργούν μεταλλεία της ΛΑΡΚΟ.

## Ιστορικά στοιχεία
Το χωριό αναφέρεται σε οθωμανικό φορολογικό κατάστιχο του 1474 με την ονομασία *Vertera*. Σύμφωνα με το κατάστιχο, είχε 4 σπίτια. Το χωριό μέχρι το 1954 λεγόταν Βέρτουρα. Σύμφωνα με μια άποψη, το παλιό όνομα του χωριού προέρχεται από την τουρκική λέξη για το πάρε-δώσε τη σφραγίδα. Το νέο όνομα σύμφωνα με τους κατοίκους οφείλεται στο ότι για φορά για να διώξουν το χτικιό (φυματίωση) είχαν στήσει σταυρούς στο δρόμο.

Το 1835 τα Βέρτουρα προσαρτήθηκαν στον δήμο Μεσσαπίων. Από το 1841 μέχρι το 1866, όταν ο δήμος Μεσσαπίων είχε καταργηθεί, υπαγόταν στον Δήμο Χαλκιδέων, αλλά με το ΦΕΚ 69Α - 03/11/1866 ο δήμος Μεσσαπίων επανασυστάθηκε. Με την κατάργηση των δήμων το 1912 ορίστηκε έδρα ομώνυμης κοινότητας. Με το σχέδιο Καποδίστριας προσαρτήθηκε στον δήμο Μεσσαπίων και με το πρόγραμμα Καλλικράτης στον δήμο Διρφύων - Μεσσαπίων.

### Απογραφές πληθυσμού
Η πορεία του πληθυσμού σύμφωνα με τις απογραφές:

## Σημεία ενδιαφέροντος
Ο κεντρικός ναός του χωριού είναι αφιερωμένος στον Άγιο Δημητρίο. Ο ναός του Αγίου Ιωάννη βρίσκεται σε σημείο με θέα του χωριού. Κοντά στο χωριό βρίσκονται τα εξωκλήσια της Αγίας Άννας, με αγίασμα-πηγή κάτω από τον ναό, και της Αγίας Παρασκευής.

## Παραπομπές


Κατηγορία:Χωριά της περιφερειακής ενότητας Ευβοίας
Κατηγορία:Δήμος Διρφύων - Μεσσαπίων
Συμμαχία των Ανεξάρτητων Σοσιαλδημοκρατών

Η **Συμμαχία των Ανεξάρτητων Σοσιαλδημοκρατών** (σύντμηση: ΣΑΣΔ. Σερβοκροατικά : Савез независних социјалдемократа, СНСД / *savez nezavisnih socijaldemokrata,* SNSD), είναι ένα σοσιαλδημοκρατικό και κοινωνικά συντηρητικό πολιτικό κόμμα στη Βοσνία και Ερζεγοβίνη, το οποίο εκπροσωπεί τον σερβικό εθνικισμό. Ιδρύθηκε το 1996. Είναι το κυβερνών κόμμα στη Σερβική Δημοκρατία της Βοσνίας. Ο αρχηγός του κόμματος, ο Μίλοραντ Ντόντικ, διατελεί θητεία στην Προεδρία της Βοσνίας και Ερζεγοβίνης. Από τα μέλη του κόμματος, η Ζέλικα Τσβιγιάνοβιτς διατελεί θητεία ως Πρόεδρος της Σερβικής Δημοκρατίας και ο Ράντοβαν Βίσκοβιτς είναι ο Πρωθυπουργός της Σερβικής Δημοκρατίας. 

Το κόμμα σχηματίστηκε από την Ομάδα των Ανεξάρτητων Βουλευτών του Κοινοβουλίου, που τελικά εξελίχθηκε στο Κόμμα των Ανεξάρτητων Σοσιαλδημοκρατών. Ήταν η μοναδική αντιπολίτευση στην κυριαρχία του τότε υπερεθνικιστικού Σερβικού Δημοκρατικού Κόμματος (ΣΔΚ), στο οποίο ηγήθηκε ο Ράντοβαν Κάρατζιτς. Τότε, το ΣΑΣΔ, θεωρούνταν ως μια πιο μετριοπαθής (ως προς τις αποσχιστικές και εθνικιστικές τάσεις) εναλλακτική, έναντι του ΣΔΚ. Ο Ντόντικ και πολλά από τα μέλη του έχουν προέλθει από το πρώην μη εθνικιστικό και πολυεθνικό κόμμα Ένωση Μεταρρυθμιστικών Δυνάμεων της Γιουγκοσλαβίας, που ιδρύθηκε το 1990 και διαλύθηκε το 1991. 

Το ΣΑΣΔ κατάφερε την πρώτη μεγάλη επιτυχία του στις εκλογές του 2006, όπου κέρδισε τις 41 από τις 83 έδρες της Εθνοσυνέλευσης της Σερβικής Δημοκρατίας, συγκεντρώνοντας το 44,95% των ψήφων του λαού. Από τότε, το κόμμα σταδιακά εγκατέλειψε την ρεφορμιστική ιδεολογία του για μια πιο δυναμική προάσπιση του Σερβικού εθνικισμού. Πολλές φορές απείλησε με απόσχιση της Σερβικής Δημοκρατίας από την υπόλοιπη Βοσνία και Ερζεγοβίνη. Από την άλλη, το ΣΔΚ έχει μετριάσει την στάση του έχοντας μετατραπεί σε ένα πιο μετριοπαθές δεξιό κόμμα. Το 2012, το ΣΑΣΔ αποβλήθηκε από τη Σοσιαλιστική Διεθνή οργάνωση επειδή συνεχίσε να «*σπεύδει σε μια εθνικιστική και εξτρεμιστική*» γραμμή.  

## Παραπομπές


Κατηγορία:Πολιτικά κόμματα της Βοσνίας και Ερζεγοβίνης
Τρεντ Αλεξάντερ-Άρνολντ

Ο **Τρεντ Τζον Αλεξάντερ- Άρνολντ** (*Trent John Alexander-Arnold*, 7 Οκτωβρίου 1998) είναι Άγγλος επαγγελματίας ποδοσφαιριστής που αγωνίζεται ως δεξιός αμυντικός για τη Ρεάλ Μαδρίτης. Είναι επίσης παίκτης της εθνικής ομάδας ποδοσφαίρου της Αγγλίας. 

Γεννήθηκε στις 7 Οκτωβρίου 1998 στο Λίβερπουλ. Έχει ύψος 1,8 μ..

Πραγματοποίησε το ντεμπούτο του με την ανδρική ομάδα της Λίβερπουλ το 2016, στη ηλικία των 18 ετών. Αγωνίζεται με το νούμερο 66. Βραβεύτηκε ως ο Καλύτερος Νέος Παίκτης της ομάδας του για δύο συνεχόμενες χρονιές, το 2017 και το 2018. Το 2018, έγινε, ακόμη, ο νεότερος παίκτης που αγωνίστηκε σε τελικό του ΟΥΕΦΑ Τσάμπιονς Λιγκ, με την Λίβερπουλ. Μετά την κατάκτηση του τροπαίου, έναν χρόνο αργότερα, ήταν υποψήφιος για τη Χρυσή Μπάλα και για το βραβείο του Κορυφαίου Νέου Παίκτη σε όλο τον κόσμο, της Ένωσης Επαγγελματιών ποδοσφαιριστών. Κατέκτησε επίσης, με την ομάδα του, το ΟΥΕΦΑ Σούπερ Καπ, την Πρεμιερ Λιγκ και το Παγκόσμιο Κύπελλο Συλλόγων και έφτασε τις 100 συμμετοχές με αυτή. 

Έκανε το ντεμπούτο με την εθνική ομάδα της Αγγλίας το 2018, σε ηλικία 20 ετών. Στο Παγκόσμιο Κύπελλο 2018, έγινε μόλις ο τέταρτος έφηβος που συμμετείχε στη συγκεκριμένη διοργάνωση. Αγωνίστηκε, επίσης, στο ΟΥΕΦΑ Νέισονς Λιγκ, την περίοδο 2018-19.

Στις 5 Μαΐου 2025 ανακοινώνει και επισήμως πως στο τέλος της σεζόν θα αποχωρήσει από τη Λίβερπουλ. Στις 30 Μαΐου πλέον γίνεται επίσημο πως ο επόμενος σταθμός στην καριέρα του θα είναι η Ρεάλ Μαδρίτης μέχρι το 2031.

## Tίτλοι και διακρίσεις
### Ομαδικοί

#### Λίβερπουλ
*Πρέμιερ Λιγκ: 2019-20, 2024-25
*Κυπελλο Αγγλιας: 2021-22
*Λιγκ Καπ: 2021-22, 2023-24
*Κομιούνιτι Σιλντ: 2022
*ΟΥΕΦΑ Τσαμπιονς Λιγκ: 2018-19
*ΟΥΕΦΑ Σουπερ Καπ: 2019
*Παγκοσμιο Κυπελλο Συλλογων: 2019

#### Αγγλία

* Ευρωπαϊκό Πρωτάθλημα Ποδοσφαίρου φιναλίστ: 2024
* Πρωτάθλημα Εθνών ΟΥΕΦΑ τρίτη θέση: 2018-19

### Ατομικοί
*Λίβερπουλ Καλύτερος Νέος Παίκτης: 2017, 2018
*Πρέμιερ Λιγκ Ομάδα της χρονιάς: 2018-19, 2019-20, 2021-22
*Πρέμιερ Λιγκ παίκτης του μήνα: Δεκέμβριος: 2019
*PFA Nεος παικτης της χρονιας: 2019-20
*Ομαδα της χρονιας  στο Τσαμπιονς Λιγκ: 2018-19
*UEFA Ενδεκαδα της χρονιας: 2019
*Χρυσή Μπάλα: 19ος
*Ρεκόρ Γκίνες για τις περισσότερες ασσίστ σε μια σεζόν απο αμυντικό στην Πρέμιερ Λιγκ: 12 (2018-19),13 (2019-20),11 (2021-22)

## Παραπομπές

## Εξωτερικοί σύνδεσμοι
*

Κατηγορία:Άγγλοι ποδοσφαιριστές
Κατηγορία:Άγγλοι αμερικανικής καταγωγής
Κατηγορία:Ποδοσφαιριστές Εθνικής Αγγλίας
Κατηγορία:Ποδοσφαιριστές Εθνικής Αγγλίας Κ16
Κατηγορία:Ποδοσφαιριστές Εθνικής Αγγλίας Κ17
Κατηγορία:Ποδοσφαιριστές Εθνικής Αγγλίας Κ18
Κατηγορία:Ποδοσφαιριστές Εθνικής Αγγλίας Κ19
Κατηγορία:Ποδοσφαιριστές Εθνικής Αγγλίας Κ21
Κατηγορία:Ποδοσφαιριστές Λίβερπουλ Φ.Κ.
Κατηγορία:Ποδοσφαιριστές Πρέμιερ Λιγκ
Κατηγορία:Ποδοσφαιριστές Ρεάλ Μαδρίτης
Κατηγορία:Ποδοσφαιριστές Πριμέρα Ντιβιζιόν
Κατηγορία:Αμυντικοί ποδοσφαιριστές
Κατηγορία:Παίκτες νικητές ΟΥΕΦΑ Τσάμπιονς Λιγκ
Κατηγορία:Ποδοσφαιριστές Παγκοσμίου Κυπέλλου 2018
Κατηγορία:Ποδοσφαιριστές Παγκοσμίου Κυπέλλου 2022
Κατηγορία:Ποδοσφαιριστές Ευρωπαϊκού Πρωταθλήματος 2024
Γεώργιος Παρασκευόπουλος

Ο **Γεώργιος Παρασκευόπουλος** ήταν Έλληνας ποδηλάτης. Συμμετείχε στους θερινούς Ολυμπιακούς Αγώνες του 1896 στην Αθήνα. 

## Σταδιοδρομία
Ο Παρασκευόπουλος αγωνίστηκε στον αγώνα 12 ωρών και στον αγώνα δρόμου. Σύμφωνα με τον επίσημο ιστότοπο των Ολυμπιακών Αγώνων, δεν τελείωσε τον αγώνα 12 ωρών. Ωστόσο, σύμφωνα με τον ιστότοπο της ΕΟΕ, που επικαλείται εφημερίδες της εποχής, ο Παρασκευόπουλος τερμάτισε τρίτος. Πράγματι, η εφημερίδα Επιθεώρησις, της 3ης Απριλίου 1986, στην 2η σελίδα, αναφέρει τον Παρασκευόπουλο ως τρίτο έχοντας συμπληρώσει 940 στροφές.

μικρογραφία|Απόσπασμα από το φύλλο της 3ης Απριλίου 1896 της εφημερίδας Επιθεώρησις, που μαρτυρά την 3η θέση του Παρασκευόπουλου στον αγώνα 12 ωρών ποδηλασίας στους Ολυμπιακούς Αγώνες του 1896

Στον αγώνα δρόμου, δεν ήταν μεταξύ των τριών κορυφαίων από τους επτά ποδηλάτες που συμμετείχαν.  

## Παραπομπές


Κατηγορία:Έλληνες αθλητές της ποδηλασίας
Κατηγορία:Ποδηλάτες στους Θερινούς Ολυμπιακούς Αγώνες 1896
Λίμνη Τσρβάνισκο

Η **λίμνη Τσρβάνισκο** (ή Ουλόσκο) είναι μια φυσική λίμνη στο δήμο Καλίνοβικ της Σερβικής Δημοκρατίας της Βοσνίας στη Βοσνία και Ερζεγοβίνη. Η λίμνη βρίσκεται κοντά στο όρος Τσρβάνι και τα χωριά Ουλόγκ και Γιεζέρο. Το μήκος της λίμνης είναι περίπου 400 μέτρα, το πλάτος είναι περίπου 200 μέτρα και το μέγιστο βάθος φτάνει τα 25 μέτρα. Η λίμνη Τσρβάνι βρίσκεται σε υψόμετρο 1.058 μέτρων. Στη δυτική πλευρά της λίμνης βρίσκεται η κορυφή του βουνού Μάλι Βρχ (1274 μ.). Η βόρεια πλευρά της λίμνης περιβάλλεται από δάση οξιάς. Το νερό που ρέει από τη λίμνη ονομάζεται Γιεζέρνιτσα και τροφοδοτεί τον ποταμό Νερέτβα.

## Εξωτερικοί σύνδεσμοι

* Οργανισμός της Σερβικής Δημοκρατίας της Βοσνίας για τα ύδατα της λεκάνης απορροής του ποταμού Σάβα: Λίμνες στη Σερβική Δημοκρατία της Βοσνίας (στα σέρβικα) 
* Υδρομετεωρολογικό Ινστιτούτο της Σερβικής Δημοκρατίας της Βοσνίας: Λίμνες στη Δημοκρατία Σέρπσκα (στα σέρβικα) 
* Τουριστικός Οργανισμός της Σερβικής Δημοκρατίας της Βοσνίας: Λίμνη Τσρβάνι  (στα σέρβικα)

Κατηγορία:Γεωγραφία της Σερβικής Δημοκρατίας της Βοσνίας
Κατηγορία:Λίμνες της Ευρώπης
Δημήτριος Τομπρόφ

Ο **Δημήτριος Τομπρόφ ή Τομπρώφ** (Σμύρνη, 5 Μαρτίου 1878 - Βρυξέλλες, άγνωστη ημερομηνία θανάτου) ήταν Έλληνας δρομέας. Αγωνίστηκε στους θερινούς Ολυμπιακούς Αγώνες του 1896 στην Αθήνα. 

## Σταδιοδρομία
Ο Τομπρόφ, ο οποίος γεννήθηκε στη Σμύρνη της Οθωμανικής Αυτοκρατορίας, τερμάτισε είτε τέταρτο είτε πέμπτος στην προκαταρκτική σειρά των 800 μέτρων, αν και τα αρχεία δεν δείχνουν αν ήταν μπροστά ή πίσω από τον Άγγελο Φέτση. Δεν προκρίθηκε στον τελικό, καθώς έπρεπε να τερματίσει τουλάχιστον στη δεύτερη θέση για να προκριθεί. 

Επίσης, αγωνίστηκε στα 1.500 μέτρα. Τερμάτισε στο κάτω μισό των οκτώ δρομέων που συμμετείχαν στην μοναδική διαδρομή του αγωνίσματος, αν και η ακριβής θέση του είναι ασαφής. 

Στα Τήνια του 1895 είχε πάρει μέρος στα 1500 μέτρα όπου είχε τερματίσει πρώτος με χρόνο 15΄. Στους Πανιώνιους αγώνες ποδηλασίας του Λεβαντίνικου αθλητικού συλλόγου Μπυορνόβα (Bournabat Football and Rugby Club) το 1896 ήταν πρώτος στον αγώνα δρόμου ενός μιλίου.

## Παραπομπές


## Πηγές
* Ανδρέα Μπαλτά,*[http://amitos.library.uop.gr/xmlui/bitstream/handle/123456789/802/400_000175.pdf?sequence=1&isAllowed=y Ο Ελληνικός αθλητισμός στην Σμύρνη  (1890-1922)] *, Μεταπτυχιακή Διπλωματική Εργασία, Πανεπιστήμιο Πελοποννήσου, Σπάρτη 2013.

Κατηγορία:Έλληνες αθλητές δρόμων μεσαίων αποστάσεων
Κατηγορία:Έλληνες αθλητές του στίβου στους Θερινούς Ολυμπιακούς Αγώνες
Κατηγορία:Αθλητές του στίβου στους Θερινούς Ολυμπιακούς Αγώνες 1896
Κατηγορία:Έλληνες αθλητές της ποδηλασίας
Άγιος Αθανάσιος Εύβοιας

Ο **Άγιος Αθανάσιος** είναι χωριό του Δήμου Διρφύων - Μεσσαπίων της Περιφερειακής Ενότητας Εύβοιας. Σύμφωνα με την απογραφή του 2011 έχει 295 κατοίκους. Είναι κτισμένος σε υψόμετρο 190 μέτρα. στους νότιους πρόποδες της Δίρφης. Βρίσκεται 28 χιλιόμετρα βορειοανατολικά από τη Χαλκίδα και 13 χιλιόμετρα δυτικά από τη Στενή.

## Ιστορικά στοιχεία
Στη θέση Διαολάκιζα ένας βοσκός ανακάλυψε το 1933 δύο χρυσά τέχνεργα. Χρονολογούνται από την 3η ή 4η χιλιετία π.Χ. και με βάση την τεχνική τους θεωρείται ότι φτιάχτηκαν στη Μικρά Ασία.

Το 1835 ο Άγιος Αθανάσιος προσαρτήθηκε στον δήμο Ληλαντίων. Με την κατάργηση των δήμων το 1912 προσαρτήθηκε αρχικά στην κοινότητα Πάλιουρα, αλλά το 1924 ορίστηκε έδρα ομώνυμης κοινότητας της επαρχίας Χαλκίδας. Με το σχέδιο Καποδίστριας προσαρτήθηκε στον δήμο Διρφύων και με το πρόγραμμα Καλλικράτης στον δήμο Διρφύων - Μεσσαπίων.

### Απογραφές πληθυσμού
Η πορεία του πληθυσμού σύμφωνα με τις απογραφές:

## Σημεία ενδιαφέροντος
Στο χωριό βρίσκεται ο ναός των Αγίων Κωνσταντίνου και Ελένης. Επίσης κοντά στο χωριό βρίσκεται ο ναός της Μεταμόρφωσης του Σωτήρος, ο οποίος βρίσκεται κοντά σε πηγή με τρεχούμενα νερά. Ανάμεσα στον Άγιο Αθανάσιο και τη Μακρυκάπα βρίσκεται ο ναός της Ανάληψης. Είναι τρίκλιτη, με τα κλίτη να χωρίζονται μεταξύ τους με τοξοστοιχία, και τρίκογχη. Στο εσωτερικό της φέρει τοιχογραφίες. Το δάπεδο του ναού είναι δύο σκαλοπάτια κάτω από το επίπεδο της εισόδου, χαρακτηριστικό των εκκλησιών που κτίστηκαν επί Τουρκοκρατίας.

Κοντά στο χωριό βρίσκεται το φαράγγι της Αγγάλης, με απότομες πλαγιές. Στο εσωτερικό έχει διαμορφωθεί μονοπάτι.

## Παραπομπές


## Βίντεο
* Άγιος Αθανάσιος Μεσσαπίων στο YouTube

Κατηγορία:Χωριά της περιφερειακής ενότητας Ευβοίας
Κατηγορία:Δήμος Διρφύων - Μεσσαπίων
Νικόλαος Κατραβάς

Ο **Νικόλαος Κατραβάς** (1873-1947) ήταν Κεφαλονίτης γυμναστής, αγιογράφος και ζωγράφος, μαθητής του Νικηφόρου Λύτρα. Αγωνίστηκε στους θερινούς Ολυμπιακούς Αγώνες του 1896 στην Αθήνα και θεωρείται σημαντικός για την ανάπτυξη της αθλητικής δραστηριότητας στην Κεφαλονιά Φέρεται ότι συμμετείχε στους πρώτους αγώνες του Πανελληνίου Γυμναστικού Συλλόγου Αθηνών στις 30-31 Μαΐου 1891. Υπήρξε περιφερειακός έφορος και αναδιοργανωτής των προσκόπων Κεφαλληνίας.

Ο Κατραβάς στους Ολυμπιακούς Αγώνες φέρεται ότι συμμετείχε στο αγώνισμα 1.200 μέτρων ελεύθερο, αν και ο Εθνικός Γυμναστικός Σύλλογος τον τοποθετεί στους αγώνες των 100 και 500 μέτρων. Ο χρόνος και η θέση του στον αγώνα είναι άγνωστοι, καθώς δεν τερμάτισε στις τρεις πρώτες θέσεις. 

## Παραπομπές


## Βιβλιογραφία
*Χρυσάφης, Ι. 1930, *Οι σύγχρονοι Διεθνείς Ολυμπιακοί Αγώνες*, Αθήνα.    

## Εξωτερικοί σύνδεσμοι
*16ο Διεθνές Συνέδριο Φυσικής Αγωγής & Αθλητισμού

Κατηγορία:Έλληνες αθλητές της κολύμβησης
Κατηγορία:Κολυμβητές στους Θερινούς Ολυμπιακούς Αγώνες 1896
Κατηγορία:Έλληνες γυμναστές
Κατηγορία:Έλληνες ζωγράφοι του 19ου αιώνα
Κατηγορία:Έλληνες κολυμβητές στους Θερινούς Ολυμπιακούς Αγώνες
Κατηγορία:Έλληνες ζωγράφοι του 20ού αιώνα